CELEX: 62022TN0068
Language: el
Date: 2022-02-02 00:00:00
Title: Υπόθεση T-68/22: Προσφυγή της 2ας Φεβρουαρίου 2022 — Granini France κατά EUIPO — Pichler (Joro)

21.3.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 128/32
            
         
      Προσφυγή της 2ας Φεβρουαρίου 2022 — Granini France κατά EUIPO — Pichler (Joro)
      (Υπόθεση T-68/22)
      (2022/C 128/45)
      Γλώσσα του δικογράφου της προσφυγής: η γερμανική
      
         Διάδικοι
      
      
         Προσφεύγουσα: Granini France (Mâcon, Γαλλία) (εκπρόσωπος: J. Wachsmuth, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
      
         Αντίδικος ενώπιον του τμήματος προσφυγών: Josef Pichler (San Leonardo in Passiria, Ιταλία)
      
         Στοιχεία σχετικά με τη διαδικασία ενώπιον του EUIPO
      
      
         Αιτών: O αντίδικος ενώπιον του τμήματος προσφυγών
      
         Επίδικο σήμα: Αίτηση καταχωρίσεως λεκτικού σήματος της Ευρωπαϊκής Ένωσης Joro — Υπ’ αριθ. 18 136 261 αίτηση καταχωρίσεως
      
         Διαδικασία ενώπιον του EUIPO: Διαδικασία ανακοπής
      
         Προσβαλλόμενη απόφαση: Απόφαση του πρώτου τμήματος προσφυγών του EUIPO της 8ης Νοεμβρίου 2021 στην υπόθεση R 2336/2020-1
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να μεταρρυθμίσει την προσβαλλόμενη απόφαση, ώστε να ακυρωθεί η απόφαση του τμήματος ανακοπών της 19ης Νοεμβρίου 2020 κατά το μέρος που απορρίπτει την ανακοπή για τα προϊόντα
                  Λικέρ από ginseng· ιαπωνικό λικέρ αρωματισμένο με εκχυλίσματα umeshu· Λικέρ από ερυθρό ginseng· λικέρ από αλεσμένο κριθάρι· τονωτικό λικέρ, αρωματισμένο με εκχυλίσματα ιαπωνικού δαμάσκηνου [umeshu]· αλκοολούχα ανάμεικτα κοκτέιλ· αλκοολούχα κοκτέιλ με γάλα· αλκοολούχα κοκτέιλ με παγωμένη ζελατίνη· οινοπνευματώδη ποτά από κοκτέιλ φρούτων· αλκοολούχα ποτά φρούτων· οινοπνευματώδη ποτά με βάση το τσάι· προαναμεμειγμένα οινοπνευματώδη ποτά τα οποία δεν έχουν ως βάση τον ζύθο· μείγματα ποτών που περιέχουν αλκοόλη· απεριτίφ· ιαπωνικοί γλυκείς οίνοι με εκχυλίσματα ginseng και φλοιού κίνας· οίνος από μαύρα σμέουρα [bokbunjaju]· οινοπνευματώδη ποτά από φρούτα· ποτά με χαμηλή περιεκτικότητα σε οινόπνευμα και με χυμούς φρούτων· οινοπνευματώδη εκχυλίσματα φρούτων
                  και να απορριφθεί η αίτηση καταχωρίσεως σήματος της Ευρωπαϊκής Ένωσης υπ’ αριθ. 18 136 261 για τα εν λόγω προϊόντα·
               
            
                  —
               
               
                  επικουρικώς, να ακυρώσει την προσβαλλόμενη απόφαση·
               
            
                  —
               
               
                  να καταδικάσει το EUIPO στα δικαστικά έξοδα.
               
            
         Προβαλλόμενος λόγος
      
      
                  —
               
               
                  Παράβαση του άρθρου 8, παράγραφος 1, στοιχείο βʹ, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου.